
PATVIRTINTA
Šiaulių miesto savivaldybės tarybos
2022 m. liepos 7 d. sprendimu Nr. T-285 
(Šiaulių miesto savivaldybės tarybos 2024 m.
............. .... d. sprendimo Nr. T-... redakcija)



 SKYRIUS


. Žemės nuomos mokesčio ir žemės nuomos mokesčio priedo už valstybinės žemės nuomą ir naudojimą, apskaičiavimo, mokėjimo ir apskaitos taisyklės (toliau – Taisyklės) nustato žemės nuomos mokesčio (toliau – nuomos mokestis) ir žemės nuomos mokesčio priedo (toliau – priedas) už valstybinės žemės sklypus, išnuomotus ne aukciono būdu, ir už naudojamą valstybinę žemę, suteiktą teisės aktų nustatyta tvarka, arba už sklypus, kuriais naudotis leista valstybinę žemę administruojančių institucijų sprendimais, nesudarius valstybinės žemės nuomos sutarties, apskaičiavimo, mokėjimo, apskaitos, lengvatų taikymo, skolų pripažinimo beviltiškomis Šiaulių miesto savivaldybėje (toliau – Savivaldybė) tvarką.
. Taisyklės parengtos vadovaujantis Lietuvos Respublikos vietos savivaldos įstatymu, Lietuvos Respublikos civiliniu kodeksu, Lietuvos Respublikos žemės įstatymu, Lietuvos Respublikos žemės reformos įstatymu, Lietuvos Respublikos laisvųjų ekonominių zonų pagrindų įstatymu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio ir žemės nuomos mokesčio priedo už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“ ir kitais Lietuvos Respublikos teisės aktais.
. Nuomos mokesčio už valstybinę žemę, išnuomojamą (išnuomotą) ne aukciono būdu, ir naudojamą valstybinę žemę, nesudarius valstybinės žemės nuomos sutarties, metinius tarifus nustato Savivaldybės taryba, šie tarifai skelbiami Savivaldybės interneto tinklalapyje. Nuomos mokesčio mokėjimo terminus nustato Lietuvos Respublikos Vyriausybė.
. Išnuomojant valstybinę žemę aukciono būdu, metinis nuomos mokesčio dydis yra lygus aukciono metu pasiūlytam didžiausiam nuomos mokesčio dydžiui.
. Valstybinės žemės sklypų vertė apskaičiuojama vadovaujantis Lietuvos Respublikos teisės aktų nustatyta tvarka. Nuomos mokestis skaičiuojamas pagal VĮ Registrų centro Nekilnojamojo turto registre įregistruotus nekilnojamojo turto duomenis ir (ar) valstybinės žemės nuomos sutartis.
. Nuomos mokesčio mokėtojas (toliau – mokesčio mokėtojas) yra fizinis ar juridinis asmuo, nuomojantis ar naudojantis valstybinę žemę. 
. Nuomos mokesčio apmokestinamasis laikotarpis yra kalendoriniai metai.
. Prievolė mokėti nuomos mokestį atsiranda:
. sudarius ar perėmus įsipareigojimus pagal valstybinės žemės nuomos sutartį;
. įgijus nuosavybės teise statinius (pastatus), daugiabučiuose namuose esančias negyvenamosios paskirties patalpas ir garažų paskirties pastatus (toliau – nekilnojamasis turtas), stovinčius ant valstybinės žemės, dėl kurios nuomos sutartis nėra sudaryta ir kuri nėra valdoma panaudos teise. (Įsigijus metalinius garažus 5-oje, 6-oje, 7-oje metalinių garažų eksploatavimo bendrijose, nuomos mokestį privaloma mokėti iki atskiro valstybinės žemės patikėtinio sprendimo atlaisvinti žemę);
. kai valstybinės žemės sklypai suteikti teisės aktų nustatyta tvarka arba žemę administruojančių institucijų sprendimais leista žeme naudotis žemės reformos metu;
. išsinuomojus Savivaldybės nekilnojamąjį turtą, kuriam naudoti priskirtas valstybinės žemės sklypas;
. panaudos gavėjams, naudojantiems valstybinės žemės sklypus, išnuomojus nekilnojamąjį turtą ar jo dalį trečiajam asmeniui;
.	 kai mokesčio mokėtojas, kuris Savivaldybės tarybos sprendimu yra atleistas nuo nuomos mokesčio mokėjimo, ar asmuo, kuriam žemės sklypas suteiktas pagal panaudos sutartį, jam priklausantį nekilnojamąjį turtą ar jo dalį naudoja kitoms reikmėms, nei numatyta panaudos sutartyje, arba leidžia naudotis kitiems asmenims;
. priėmus palikimą, sumokėti mokesčio mokėtojo nesumokėtą nuomos mokestį;
. gavus sutikimus leisti statyti laikinuosius nesudėtinguosius statinius, įrengti įrenginius valstybinėje žemėje, vadovaujantis taisyklėmis, patvirtintomis Savivaldybės tarybos 2024 m. vasario 1 d. sprendimu Nr. T-18 „Dėl Sutikimų leisti statyti laikinuosius  nesudėtinguosius statinius, įrengti įrenginius valstybinėje žemėje, kurioje nesuformuoti žemės sklypai, Šiaulių miesto teritorijoje išdavimo taisyklių patvirtinimo“;
. gavus sutikimą leisti laikinai naudotis valstybine žeme statybos metu, vadovaujantis taisyklėmis, patvirtintomis  Savivaldybės tarybos 2024 m. vasario 1 d. sprendimu Nr. T-19 „Dėl Sutikimų leisti laikinai naudotis valstybine žeme statybos metu Šiaulių miesto teritorijoje išdavimo taisyklių patvirtinimo“. 
. Valstybinės žemės nuomos mokesčio mokėtojo deklaracijos (toliau – mokėtojo deklaracija) formą tvirtina Savivaldybės meras ar jo įgaliotas asmuo.
. Prievolė mokėti priedą atsiranda valstybinės žemės nuomininkui tik tuo atveju, jeigu per 2 metus nuo sprendimo pakeisti pagrindinę žemės naudojimo paskirtį ir (ar) būdą priėmimo, nepradėjo naujų statinių ar įrenginių statybos ir (ar) esamų rekonstravimo, kaip nustatyta Žemės įstatymo 9 straipsnio 20 dalyje. Informaciją apie valstybinės žemės naudojimo paskirties ir (ar) būdo pakeitimą  Šiaulių miesto savivaldybės administracijos (toliau – Savivaldybės administracija) Žemės valdymo skyriui (toliau – Žemės valdymo skyrius) pateikia Savivaldybės administracijos Architektūros skyrius (toliau – Architektūros skyrius).  

. Duomenys, reikalingi nuomos mokesčiui ir priedui apskaičiuoti:
. valstybinės žemės nuomos sutarčių kopijos;
. Savivaldybės nekilnojamojo turto nuomininkų ir panaudos gavėjų, naudojančių valstybinės žemės sklypus, sąrašai, kuriuose nurodomas nuomininko pavadinimas (vardas, pavardė, įmonės pavadinimas ir kodas), nuomojamo turto adresas, naudojamo valstybinės žemės sklypo plotas, turto nuomininko adresas;
. mokėtojo deklaracijos.
. Dokumentus ir duomenis, reikalingus nuomos mokesčiui apskaičiuoti, susitarimo pagrindais ar teisės aktų nustatyta tvarka teikia Savivaldybės administracijos Žemės valdymo skyrius, Ekonomikos ir investicijų skyrius, Turto valdymo skyrius, Architektūros skyrius, Civilinės saugos ir teisėtvarkos skyrius, Nacionalinės žemės tarnybos prie Aplinkos ministerijos Šiaulių apygardos žemės tvarkymo ir administravimo skyrius, garažų statybos ir eksploatavimo bendrijos (garažų eksploatavimo bendrijos, kooperatyvai; toliau – bendrija). 
. Mokėtojo deklaracijas teikia:
. mokesčio mokėtojai, naudojantys valstybinę žemę (t. y. nesudarę valstybinės žemės nuomos sutarčių);
. fiziniai ir juridiniai asmenys, kuriems valstybinė žemė suteikta pagal panaudos sutartis, bet jie naudoja ją kitoms reikmėms, nei numatyta šiose sutartyse, ir kurie yra atleisti nuo nuomos mokesčio, bet leidžia naudotis valdomu nekilnojamuoju turtu ar jo dalimi tretiesiems asmenims ir nurodo, kokia nekilnojamojo turto dalimi naudojasi trečiasis asmuo.
. Pateikta mokėtojo deklaracija registruojama Savivaldybės administracijos dokumentų valdymo sistemos „Avilys“ (toliau – „Avilys“) gautų valstybinės žemės mokesčio mokėtojų deklaracijų registre. Jei pateiktos ankstesnio laikotarpio mokėtojo deklaracijos duomenys nesikeičia, naujos mokėtojo deklaracijos pateikti nereikia, išskyrus bendrijas, kurios mokėtojo deklaracijas teikia kasmet iki rugsėjo 1 dienos. 
. Per 10 darbo dienų nuo mokėtojo deklaracijos gavimo dienos Žemės valdymo skyriaus atsakingas specialistas patikrina, ar mokėtojo deklaracija yra užpildyta teisingai. Jei mokėtojo deklaracija yra užpildyta teisingai, informacija, reikalinga nuomos mokesčiui apskaičiuoti, įrašoma į Žemės nuomos mokesčiui administruoti skirtą programą MASIS (toliau – MASIS programa). Jei mokėtojo deklaracijoje yra klaidų, apie tai informuojamas mokėtojo deklaracijos teikėjas ir deklaracija yra laikoma nepateikta.
. Mokesčio mokėtojas gali tikslinti pateiktą praeitų mokestinių laikotarpių mokėtojo deklaraciją, pateikdamas juridinę galią turinčius dokumentus (jei reikia), įrodančius, kad mokėtojo deklaracijoje yra netikslumų. Tokiu atveju nuomos mokestis perskaičiuojamas už einamuosius ir penkerius ankstesnius mokestinius metus, naudojant patikslintos mokėtojo deklaracijos duomenis.
. Nustačius, kad buvo naudojamasi valstybine žeme, bet nebuvo pateikta mokėtojo deklaracija, Žemės valdymo skyrius turi teisę reikalauti deklaruoti valstybinės žemės naudojimą ir apskaičiuoti nuomos mokestį nuo nekilnojamojo turto įsigijimo datos, bet ne ilgiau kaip už einamuosius ir penkerius ankstesnius mokestinius metus. 
. Mokesčio mokėtojų duomenys, parengti Taisyklių 11 ir 12 punktuose nurodytų dokumentų pagrindu, kaupiami MASIS programoje.

. Mokesčio mokėtojams nuomos mokestį apskaičiuoja ir įmokų apskaitą MASIS programoje atlieka Žemės valdymo skyrius.
. Nuomos mokesčio ir priedo pajamas į apskaitą įtraukia Savivaldybės administracijos Apskaitos skyrius (toliau – Apskaitos skyrius). Apskaitos skyrius gautas nuomos mokesčio ir priedo pajamas perveda į Savivaldybės iždą ir teikia Strateginio planavimo ir finansų skyriui Žemės nuomos mokesčio pajamų ataskaitą.
. Nuomos mokestis pradedamas skaičiuoti nuo kito mėnesio po sutarties sudarymo, sutarties pakeitimo ar, jei sutartis nesudaryta, nekilnojamojo turto įsigijimo dienos:
. jeigu valstybinės žemės sklypas nėra suformuotas, tokio naudotojo naudojamu valstybinės žemės sklypo plotu laikomas Nekilnojamojo turto registre nurodytas statinio (pastato) užstatytas plotas. Jeigu asmuo įsigijo ne visą statinį (pastatą), o jo dalį, apmokestinama užstatyto statinio (pastato) ploto dalis, tenkanti proporcingai įsigytų ar išsinuomotų patalpų daliai.
. Jeigu žemės sklypas suformuotas ir jame yra keli pastatai (statiniai), priklausantys skirtingiems savininkams ir jie nėra sudarę valstybinės žemės nuomos sutarčių, naudojamos žemės sklypo dalys, reikalingos pastatams (statiniams) eksploatuoti, nustatomos proporcingai visų esamų sklype pastatų (statinių) bendro ploto, apskaičiuojamo pastato (statinio) ar patalpų ploto ir suformuoto žemės sklypo ploto santykiui. Jeigu žemės sklypas yra suformuotas ir jame yra pastatai (statiniai) priklausantys vienam savininkui, nuomos mokestis skaičiuojamas už visą suformuoto žemės sklypo plotą. Sutarčiai nutrūkus ar pasibaigus, nuomos mokestis skaičiuojamas už tą patį plotą, kaip buvo nustatyta nuomos sutartyje.
. Nuomos mokesčio priedas apskaičiuojamas ir mokamas, kaip nustatyta Žemės įstatymo 9 straipsnio 20 dalyje.
. Nuomos mokesčio mokėtojams, turintiems nekilnojamąjį turtą (nesudariusiems žemės nuomos sutarties) ar sudariusiems žemės nuomos sutartį bendrosios jungtinės nuosavybės teisėmis, nuomos mokestis skaičiuojamas vienam iš bendraturčių.
. Nuomos mokestis skaičiuojamas mėnesiais.
. Jeigu bendrija likviduojama ir išregistruojama iš Juridinių asmenų registro, nuomos mokestis gali būti skaičiuojamas atskirai kiekvienam garažo bokso savininkui.
. Pasibaigus valstybinės žemės nuomos sutarties terminui, nuomos mokestis nebeskaičiuojamas nuo kito mėnesio po nuomos sutarties termino pasibaigimo (sutarties nutraukimo, sutarties teisių perleidimo įregistravimo Nekilnojamojo turto registre). Jei po nuomos sutarties termino pasibaigimo tas pats nuomininkas dėl to paties valstybinės žemės sklypo sudaro naują sutartį, laikotarpiui nuo valstybinės žemės nuomos sutarties pasibaigimo iki naujos sutarties sudarymo taikomas mokesčio tarifas, nustatytas valstybinės žemės sklypams, kai šių žemės sklypų nuomos sutartys nesudarytos.
. Pardavus nekilnojamąjį turtą, esantį teisės aktų nustatyta tvarka skirtame valstybinės žemės sklype, nuomos mokestis pardavėjui nebeskaičiuojamas nuo kito mėnesio po nekilnojamojo turto nuosavybės teisės išregistravimo iš Nekilnojamojo turto registro.
. Nuomos mokestis už ankstesnius penkerius kalendorinius metus skaičiuojamas (ar perskaičiuojamas) pagal apskaičiavimo laikotarpiu galiojančią nuomos mokesčio apskaičiavimo tvarką ir galiojančius tarifus.
. Nuomos mokestis už žemę, išnuomojamą (išnuomotą) ne aukciono būdu, apskaičiuojamas metams, žemės sklypo vertę, apskaičiuotą Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ nustatyta tvarka, padauginus iš mokesčio tarifo. Jei valstybinės žemės nuomos sutartys sudarytos vadovaujantis Žemės įstatymo 9 straipsnio 23, 24, 26 dalyse nustatytais atvejais, valstybinės žemės nuomos mokestis apskaičiuojamas šio straipsnio nurodytose dalyse nustatyta tvarka. 
. Mokesčio mokėtojai, pateikdami prašymą, gali kreiptis į Savivaldybės administraciją dėl nuomos mokesčio perskaičiavimo, jei pranešime apie valstybinės žemės nuomos mokestį (toliau – Pranešimas) yra netikslumų. Esant netikslumams, Žemės valdymo skyrius per 20 darbo dienų padaro pataisymus MASIS programoje ir perskaičiuoja nuomos mokestį.
. Perskaičiavus nuomos mokestį po mokėjimo termino pabaigos, mokesčio mokėtojui nuo nuomos mokesčio perskaičiavimo datos taikomas 15 kalendorinių dienų mokesčio sumokėjimo ir delspinigių skaičiavimo atidėjimo terminas.
. Mokesčių mokėtojų sumokėtos sumos pirmiausia skiriamos nesumokėto nuomos mokesčio delspinigiams dengti ir nesumokėtam nuomos mokesčiui dengti pradedant nuo anksčiausiai susidariusiųjų. Likusia suma dengiamas nuomos mokestis, kurio mokėjimo terminas nepasibaigęs. Išieškotos mokesčių mokėtojų skolos pirmiausia skiriamos atlyginti Savivaldybės administracijos turėtoms išlaidoms, antrąja eile – palūkanoms, trečiąja – netesyboms, ketvirtąja – pagrindinei prievolei įvykdyti. Savivaldybės administracijos naudai priteistos ir sumokėtos palūkanos pripažįstamos Savivaldybės administracijos finansinės ir investicinės veiklos pajamomis ir pervedamos į Savivaldybės iždą.
. Pranešimus ne vėliau kaip iki kalendorinių metų lapkričio 1 dienos parengia Žemės valdymo skyrius ir išsiunčia raštu vienu (arba keliais) iš šių būdų: el. paštu, paštu, įteikiant asmeniškai. Pranešimai interneto svetainėje (https://zemesnuoma.siauliai.lt/) pateikiami visiems mokesčio mokėtojams.
. Pranešimo pastabų dalyje turi būti nurodyta:
. nuomos mokesčio gavėjo pavadinimas, kodas;
. Savivaldybės administracijos surenkamųjų nuomos mokesčio sąskaitų numeriai, bankų, kuriuose yra šios sąskaitos, pavadinimai, bankų kodai, įmokų kodai;
. nuomos mokestį apskaičiavusio Žemės valdymo skyriaus specialisto vardas, pavardė, darbovietė ir kontaktiniai duomenys (telefoninio ryšio numeris).
. Pranešimo pastabų dalyje gali būti nurodyta ir kita mokesčio mokėtojams svarbi informacija. 
. Naudojant MASIS programą, visi Pranešimai automatiškai registruojami suformavus ir patvirtinus naują Pranešimą.

. Nuomos mokestis ir priedas turi būti sumokamas ne vėliau kaip iki Lietuvos Respublikos Vyriausybės nustatyto termino.
. Nuomos mokestis ir priedas mokamas į Savivaldybės administracijos surenkamąsias nuomos mokesčio sąskaitas. Įmokų kodai tvirtinami Savivaldybės administracijos direktoriaus įsakymu. 
. Laiku nesumokėjus nuomos mokesčio (ir (ar) priedo), už kiekvieną pavėluotą dieną skaičiuojami 0,03 procento delspinigiai nuo nesumokėto nuomos mokesčio sumos. Delspinigiai pradedami skaičiuoti kitą dieną po to, kai baigėsi nuomos mokesčio sumokėjimo terminas, ir skaičiuojami už kiekvieną kalendorinę dieną ne ilgiau kaip 180 dienų.
. Nesumokėjus nuomos mokesčio (ir (ar) priedo) ilgiau kaip 30 kalendorinių dienų nuo sumokėjimo termino pabaigos, Žemės valdymo skyrius siunčia priminimą dėl nuomos mokesčio prievolės vykdymo.
. Priminime turi būti nurodyta:
. nuomos mokesčio (ir (ar) priedo) apskaitos tvarkytojo pavadinimas (Šiaulių miesto savivaldybės administracija);
. parengimo data;
. mokesčio mokėtojo pavadinimas (fizinio asmens vardas, pavardė, mokesčio mokėtojo kodas, juridinio asmens pavadinimas ir kodas);
. mokėtinas nuomos mokestis ir iki priminimo parengimo datos apskaičiuoti delspinigiai;
. atsakingo specialisto, parengusio priminimą, kontaktiniai duomenys.
. Nesumokėjus nuomos mokesčio (ir (ar) priedo) ilgiau nei tris mėnesius nuo nustatyto termino pabaigos ir kai skola viršija (kartu su delspinigiais) 20 Eur, Žemės valdymo skyrius inicijuoja skolos išieškojimą Lietuvos Respublikos teisės aktų nustatyta tvarka. Žemės valdymo skyriaus atsakingas specialistas surenka dokumentus dėl nuomos mokesčio skolos išieškojimo ir raštu pateikia Savivaldybės administracijos Žemės valdymo skyriaus teisininkui arba Teisės skyriui procesiniams dokumentams parengti ir pateikti teismams.
. Nesumokėto nuomos mokesčio, priskaičiuotų delspinigių ir kitų mokesčių (jeigu yra) skolos (toliau – skola) išieškojimas atidedamas (sustabdomas), jei nesumokėto nuomos mokesčio mokėtojas (toliau – skolininkas) kreipiasi į Savivaldybės merą ar jo įgaliotą asmenį su prašymu dėl atidėjimo ir pasirašo Nuomos mokesčio už valstybinę žemę skolos sumokėjimo sutartį (toliau – Skolos sutartis), kurios formą tvirtina Savivaldybės taryba savo sprendimu. Nuo prašymo sudaryti Skolos sutartį įregistravimo dienos „Avilyje“ neskaičiuojami delspinigiai. Skolą, pasibaigus mokestiniam laikotarpiui, galima mokėti dalimis, bet ne ilgiau kaip iki kito mokestinio laikotarpio spalio 1 dienos.
. Mokesčio mokėtojo prašyme turi būti nurodyta:
. mokesčio mokėtojo duomenys (fizinio asmens – vardas, pavardė, adresas, telefoninio ryšio numeris, elektroninio pašto adresas; juridinio asmens – pavadinimas, kodas, adresas, telefoninio ryšio numeris, elektroninio pašto adresas);
. įsiskolinimo priežastys;
. skolos mokėjimų grafikas.
. Skolininkui pažeidus pasirašytą Skolos sutartį, Žemės valdymo skyrius siunčia įspėjimą ir nustato terminą pažeidimui pašalinti. Jei per įspėjime nustatytą terminą sutartinė pareiga neįvykdoma, Žemės valdymo skyrius inicijuoja skolos išieškojimo procedūras Taisyklėse nustatyta tvarka.
. Nuomos mokesčio skolos pripažįstamos beviltiškomis ir nurašomos pagal Savivaldybės tarybos patvirtintą skolų pripažinimo beviltiškomis, jų nurašymo, apskaitos ir inventorizavimo tvarkos aprašą. Savivaldybės tarybos sprendimo projektą dėl valstybinės žemės nuomos mokesčio beviltiškų skolų nurašymo rengia Žemės valdymo skyrius.





 SKYRIUS


. Savivaldybės taryba savo biudžeto sąskaita turi teisę mažinti nuomos mokestį ir (ar) priedą arba visai nuo jo atleisti. Nuomos mokesčio lengvatos taikomos vadovaujantis Mokesčių lengvatų teikimo taisyklėmis, patvirtintomis Savivaldybės tarybos 2016 m. rugpjūčio 25 d. sprendimu Nr. T-439 „Dėl mokesčių lengvatų teikimo taisyklių patvirtinimo“ (su tolimesniais pakeitimais) ar kitais Savivaldybės tarybos sprendimais.

 SKYRIUS


. Nuomos mokesčio nemoka bankrutuojantys ūkio subjektai pagal Lietuvos Respublikos juridinių asmenų nemokumo įstatymą (fiziniai asmenys – pagal Lietuvos Respublikos fizinių asmenų bankroto įstatymą).
. Nuomos mokesčio permoka grąžinama per 20 darbo dienų nuo prašymo gavimo dienos, kai mokesčio mokėtojas pateikia prašymą Apskaitos skyriui. Nepateikus prašymo dėl nuomos mokesčio permokos grąžinimo, nuomos mokesčio permoka įskaitoma į einamųjų metų mokestinį laikotarpį. Jei atitinkamame įstatyme nenumatyta kitaip, mokesčio permoka gali būti grąžinta, jeigu ji susidarė ne anksčiau kaip per einamuosius ir prieš juos einančius penkerius kalendorinius metus, skaičiuojant atgal nuo įskaitymo dienos, o kai yra mokėtojo prašymas, nuo šio prašymo pateikimo dienos. Prašymai grąžinti permokas priimami Savivaldybės administracijos priimamajame adresu: Vasario 16-osios g. 62, 76295 Šiauliuose, el. paštu info@siauliai.lt, naudojantis elektronine paslauga interneto svetainėje www.epaslaugos.lt arba prisijungus interneto svetainėje mano.siauliai.lt.
. Žemės valdymo skyrius mokesčio mokėtojo prašymu per 20 darbo dienų išduoda pažymą, patvirtinančią atsiskaitymą už valstybinės žemės nuomą.
. Asmens duomenys, reikalingi nuomos mokesčio administravimui, tvarkomi vadovaujantis  2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymo ir kitais teisės aktais, reglamentuojančiais asmens duomenų tvarkymą.
. Taisyklės keičiamos ar pripažįstamos netekusiomis galios Savivaldybės tarybos sprendimu.
. Tai, kas nereglamentuota Taisyklėse, sprendžiama taip, kaip numatyta Lietuvos Respublikos teisės aktuose.
_________________





